Matkustajat tuntevat, että koti on maailman parhain paikka
Näin nyt lapset ynnä Mirri
 laadittuaan lentolaivan
 tuli sillä matkanneeksi
 ympäri tään pallon aivan.

 Paljon kokeneet ja nähneet
 olivat he maailmata,
 ennenkuin toi heidät jälleen
 kotiin ylhä ilmarata.

 Suloisesti tuoksui taasen
 ruoho maassa, lehti puussa,
 käki kukkui kultiansa
 ihanasti illan suussa.

 Rauhaan raukes illan tuuli,
 tyyntyi kaikki, ainoastaan
 vastarannalta nyt toinen
 kukahtelu kuului vastaan.

 Tunsi matkalaiset, että
 vaikka kautta tähtitarhain
 kulku veisi, silti koti
 maailman on paikka parhain.